กฎกระทรวงให้ใช้บังคับผังเมืองรวมจังหวัดจันทบุรีพ.ศ.๒๕๕๕[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑กฎกระทรวงนี้ให้ใช้บังคับได้มีกำหนดห้าปีข้อ ๒ให้ใช้บังคับผังเมืองรวม ในท้องที่จังหวัดจันทบุรีภายในแนวเขตตามแผนที่ท้ายกฎกระทรวงนี้ข้อ ๓กฎกระทรวงนี้มิให้ใช้บังคับในท้องที่ที่มีการประกาศใช้บังคับกฎกระทรวงให้ใช้บังคับผังเมืองรวมข้อ ๔การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภค บริการสาธารณะและสภาพแวดล้อม ในบริเวณแนวเขตตามข้อ ๒ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๕ผังเมืองรวมตามกฎกระทรวงนี้มีนโยบายและมาตรการเพื่อจัดระบบการใช้ประโยชน์ที่ดินโครงข่ายคมนาคมขนส่งและบริการสาธารณะให้มีประสิทธิภาพ สามารถรองรับและสอดคล้องกับการขยายตัวของชุมชนในอนาคตรวมทั้งส่งเสริมและพัฒนาเศรษฐกิจ โดยมีสาระสำคัญดังต่อไปนี้(๑) ส่งเสริมและพัฒนาเกษตรกรรมแบบยั่งยืนและอุตสาหกรรมที่เกี่ยวเนื่อง(๒)ส่งเสริมและพัฒนาให้เป็นศูนย์กลางการท่องเที่ยวเชิงนิเวศและทางวัฒนธรรม(๓) ส่งเสริมและพัฒนาบริการทางสังคมการสาธารณูปโภคและสาธารณูปการให้เพียงพอและได้มาตรฐาน(๔) อนุรักษ์ทรัพยากรธรรมชาติและสิ่งแวดล้อมข้อ ๖การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทและรายการประกอบแผนผังท้ายกฎกระทรวงนี้ข้อ ๗การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไปดังต่อไปนี้(๑)[๒] ที่ดินในบริเวณหมายเลข ๑.๑ ถึงหมายเลข ๑.๓/๒และที่ดินในบริเวณหมายเลข ๑.๔ ถึงหมายเลข ๑.๑๕ ที่กำหนดไว้เป็นสีชมพู ให้เป็นที่ดินประเภทชุมชน(๒) ที่ดินในบริเวณหมายเลข ๒.๑ ถึงหมายเลข ๒.๑๑ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม(๓) ที่ดินในบริเวณหมายเลข ๓ที่กำหนดไว้เป็นสีขาวมีกรอบและเส้นทแยงสีเขียวให้เป็นที่ดินประเภทอนุรักษ์ชนบทและเกษตรกรรม(๔) ที่ดินในบริเวณหมายเลข ๔.๑ ถึงหมายเลข ๔.๖ที่กำหนดไว้เป็นสีเขียวอ่อนให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม(๕) ที่ดินในบริเวณหมายเลข ๕.๑ ถึงหมายเลข ๕.๑๒ที่กำหนดไว้เป็นสีเขียวอ่อนมีเส้นทแยงสีขาว ให้เป็นที่ดินประเภทอนุรักษ์ป่าไม้(๖) ที่ดินในบริเวณหมายเลข ๖.๑ ถึงหมายเลข ๖.๑๐ ที่กำหนดไว้เป็นสีฟ้าให้เป็นที่ดินประเภทที่โล่งเพื่อการรักษาคุณภาพสิ่งแวดล้อมข้อ ๘ที่ดินประเภทชุมชน ให้ใช้ประโยชน์ที่ดินเพื่อการอยู่อาศัย พาณิชยกรรมสถาบันการศึกษา สถาบันศาสนา สถาบันราชการ การสาธารณูปโภคและสาธารณูปการ สำหรับการใช้ประโยชน์ที่ดินเพื่อกิจการอื่นให้เป็นไปตามที่กำหนดดังต่อไปนี้(๑)ให้ดำเนินการหรือประกอบกิจการได้ในอาคารที่ไม่ใช่อาคารขนาดใหญ่หรืออาคารสูง(๒)ให้มีที่ว่างไม่น้อยกว่าร้อยละเจ็ดสิบของแปลงที่ดินที่ยื่นขออนุญาตที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑)[๓] โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้(๒)[๔] คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓)[๕] คลังก๊าซปิโตรเลียมเหลว สถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนฌาปนสถานที่มีอยู่เดิม(๖) จัดสรรที่ดินเพื่อประกอบอุตสาหกรรม(๗) คลังวัตถุอันตรายตามกฎหมายว่าด้วยวัตถุอันตราย(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) สนามแข่งรถ(๑๑) สนามแข่งม้า(๑๒) สนามยิงปืน(๑๓) กำจัดมูลฝอย(๑๔) ซื้อขายหรือเก็บเศษวัสดุที่ดินประเภทนี้ในเขตปฏิรูปที่ดินให้ใช้ประโยชน์ที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมการสาธารณูปโภคและสาธารณูปการ หรือสาธารณประโยชน์เท่านั้นที่ดินประเภทนี้ในเขตนิคมสหกรณ์ให้ใช้ประโยชน์ที่ดินตามกฎหมายว่าด้วยการจัดที่ดินเพื่อการครองชีพการสาธารณูปโภคและสาธารณูปการ หรือสาธารณประโยชน์เท่านั้นที่ดินประเภทนี้ในเขตป่าสงวนแห่งชาติ เขตรักษาพันธุ์สัตว์ป่า และเขตอุทยานแห่งชาติให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้ สัตว์ป่าต้นน้ำ ลำธาร และทรัพยากรธรรมชาติอื่น ๆ ตามมติคณะรัฐมนตรีและกฎหมายเกี่ยวกับการป่าไม้ การสงวนและคุ้มครองสัตว์ป่าและการส่งเสริมและรักษาคุณภาพสิ่งแวดล้อมแห่งชาติที่ดินริมฝั่งแม่น้ำจันทบุรีและคลองโป่งน้ำร้อนตามแนวขนานริมฝั่งตามสภาพธรรมชาติของแม่น้ำจันทบุรีและคลองโป่งน้ำร้อนในระยะ ๒๐๐ เมตรห้ามใช้ประโยชน์ที่ดินเพื่อการก่อสร้างอาคารที่เป็นการกีดขวางทางน้ำข้อ ๙ที่ดินประเภทชนบทและเกษตรกรรม ให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรมการอยู่อาศัย สถาบันการศึกษา สถาบันศาสนา สถาบันราชการการสาธารณูปโภคและสาธารณูปการสำหรับการใช้ประโยชน์ที่ดินเพื่อกิจการอื่นให้เป็นไปตามที่กำหนด ดังต่อไปนี้(๑)ให้ดำเนินการหรือประกอบกิจการได้ในอาคารที่ไม่ใช่อาคารขนาดใหญ่หรืออาคารสูง(๒)ให้มีที่ว่างไม่น้อยกว่าร้อยละห้าสิบของแปลงที่ดินที่ยื่นขออนุญาตที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้(๒) คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุและสถานที่บรรจุก๊าซปิโตรเลียมเหลวประเภทห้องบรรจุตามกฎหมายว่าด้วยการควบคุมน้ำมันเชื้อเพลิง(๔) โรงแรมตามกฎหมายว่าด้วยโรงแรม เว้นแต่ในท้องที่ตำบลเขาวงกตอำเภอแก่งหางแมว ตำบลบ่อ ตำบลเกวียนหัก ตำบลตรอกนอง ตำบลบ่อเวฬุ ตำบลตกพรมอำเภอขลุง ตำบลพลวง อำเภอเขาคิชฌกูฏ ตำบลเขาแก้ว ตำบลคลองขุด ตำบลตะกาดเง้าอำเภอท่าใหม่ ตำบลช้างข้าม ตำบลวังใหม่ ตำบลสนามไชย ตำบลกระแจะ อำเภอนายายอาม ตำบลทับไทรตำบลโป่งน้ำร้อนอำเภอโป่งน้ำร้อน ตำบลปัถวี อำเภอมะขาม ตำบลเกาะขวางอำเภอเมืองจันทบุรี ตำบลปะตง ตำบลทรายขาว อำเภอสอยดาว และตำบลบางกะไชยอำเภอแหลมสิงห์ ให้ประกอบกิจการโรงแรมประเภท ๑ และโรงแรมประเภท ๒ ได้(๕) จัดสรรที่ดินทุกประเภท เว้นแต่เป็นการจัดสรรที่ดินเพื่อเกษตรกรรมที่มีพื้นที่ของที่ดินแปลงย่อยไม่น้อยกว่าแปลงละ๒ ไร่ และมีที่ว่างไม่น้อยกว่าร้อยละเจ็ดสิบของที่ดินแปลงย่อยแต่ละแปลง(๖) การอยู่อาศัยหรือประกอบพาณิชยกรรมประเภทอาคารขนาดใหญ่(๗) การอยู่อาศัยประเภทอาคารชุดหรือหอพัก เว้นแต่หอพักในท้องที่ตำบลโขมงและตำบลคลองขุด อำเภอท่าใหม่(๘) กำจัดวัตถุอันตรายตามกฎหมายว่าด้วยวัตถุอันตรายเว้นแต่เป็นการดำเนินการที่เกี่ยวข้องกับการเกษตรกรรม[๖]ข้อห้ามการใช้ประโยชน์ที่ดินตาม (๖) และ (๗)มิให้ใช้บังคับในกรณีการดำเนินการของการเคหะแห่งชาติที่ได้รับเงินอุดหนุนจากรัฐเพื่อรองรับโครงการโยกย้ายชุมชนแออัดที่ดินประเภทนี้ในเขตปฏิรูปที่ดินให้ใช้ประโยชน์ที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมการสาธารณูปโภคและสาธารณูปการ หรือสาธารณประโยชน์เท่านั้นที่ดินประเภทนี้ในเขตนิคมสหกรณ์ ให้ใช้ประโยชน์ที่ดินตามกฎหมายว่าด้วยการจัดที่ดินเพื่อการครองชีพการสาธารณูปโภคและสาธารณูปการ หรือสาธารณประโยชน์เท่านั้นที่ดินประเภทนี้ในเขตตำบลปะตง ตำบลทรายขาว อำเภอสอยดาว ตำบลเขาวงกตอำเภอแก่งหางแมว ตำบลพลวง อำเภอเขาคิชฌกูฏ ตำบลทับไทร ตำบลโป่งน้ำร้อนอำเภอโป่งน้ำร้อน ตำบลเขาแก้ว ตำบลคลองขุด ตำบลตะกาดเง้า อำเภอท่าใหม่ ตำบลวังใหม่ตำบลสนามไชย ตำบลกระแจะ อำเภอนายายอาม ตำบลปัถวี อำเภอมะขาม ตำบลตรอกนองตำบลบ่อเวฬุ ตำบลตกพรม อำเภอขลุง ตำบลบางกะไชย อำเภอแหลมสิงห์ให้ใช้ประโยชน์ที่ดินเพื่อการท่องเที่ยวด้วยที่ดินริมฝั่งแม่น้ำจันทบุรี คลองโป่งน้ำร้อน และคลองเวฬุตามแนวขนานริมฝั่งตามสภาพธรรมชาติของแม่น้ำจันทบุรี คลองโป่งน้ำร้อน และคลองเวฬุในระยะ ๒๐๐ เมตรห้ามใช้ประโยชน์ที่ดินเพื่อการก่อสร้างอาคารที่เป็นการกีดขวางทางน้ำข้อ ๑๐ที่ดินประเภทอนุรักษ์ชนบทและเกษตรกรรม ให้ใช้ประโยชน์ที่ดินเพื่อการเกษตรกรรมหรือเกี่ยวข้องกับเกษตรกรรมสถาบันการศึกษา สถาบันศาสนา สถาบันราชการ การสาธารณูปโภคและสาธารณูปการและการอนุรักษ์และรักษาสภาพแวดล้อมสำหรับการใช้ประโยชน์ที่ดินเพื่อกิจการอื่นให้เป็นไปตามที่กำหนด ดังต่อไปนี้(๑) ให้ดำเนินการหรือประกอบกิจการได้ในอาคารที่มีความสูงไม่เกิน ๑๒เมตร การวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังของชั้นสูงสุด(๒) ให้มีที่ว่างไม่น้อยกว่าร้อยละหกสิบของแปลงที่ดินที่ยื่นขออนุญาตที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑)[๗] โรงงานตามกฎหมายว่าด้วยโรงงานตามประเภท ชนิดและจำพวกท้ายกฎกระทรวงนี้(๒)[๘] คลังน้ำมันและสถานที่เก็บรักษาน้ำมัน ลักษณะที่สามตามกฎหมายว่าด้วยการควบคุมน้ำมันเชื้อเพลิง เพื่อการจำหน่าย(๓)[๙] คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) จัดสรรที่ดินทุกประเภทเว้นแต่เป็นการจัดสรรที่ดินเพื่อเกษตรกรรมที่มีพื้นที่แปลงย่อยไม่น้อยกว่าแปลงละ ๒ไร่ และมีที่ว่างไม่น้อยกว่าร้อยละแปดสิบของที่ดินแปลงย่อยแต่ละแปลง(๖) การอยู่อาศัยหรือประกอบพาณิชยกรรมประเภทอาคารขนาดใหญ่(๗) คลังวัตถุอันตรายตามกฎหมายว่าด้วยวัตถุอันตราย(๘) สวนสนุก(๙) สนามกอล์ฟ(๑๐) กำจัดมูลฝอยและสิ่งปฏิกูล(๑๑) ซื้อขายหรือเก็บเศษวัสดุที่ดินประเภทนี้ในเขตปฏิรูปที่ดินให้ใช้ประโยชน์ที่ดินเพื่อเกษตรกรรมตามกฎหมายว่าด้วยการปฏิรูปที่ดินเพื่อเกษตรกรรมการสาธารณูปโภคและสาธารณูปการ หรือสาธารณประโยชน์เท่านั้นข้อ ๑๑ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมเฉพาะที่ดินซึ่งเป็นของรัฐให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการท่องเที่ยวเชิงนิเวศหรือเกี่ยวข้องกับการท่องเที่ยวเชิงนิเวศ การรักษาคุณภาพสิ่งแวดล้อมหรือสาธารณประโยชน์เท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อนันทนาการ การรักษาคุณภาพสิ่งแวดล้อมเกษตรกรรมหรือเกี่ยวข้องกับเกษตรกรรม การท่องเที่ยวเชิงนิเวศหรือเกี่ยวข้องกับการท่องเที่ยวเชิงนิเวศการอยู่อาศัยซึ่งมิใช่การจัดสรรที่ดินที่มีความสูงของอาคารไม่เกิน ๖ เมตรโดยวัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังชั้นสูงสุดการสาธารณูปโภคและสาธารณูปการเท่านั้นที่ดินประเภทนี้ในท้องที่ตำบลคลองขุด อำเภอท่าใหม่และในบริเวณแนวขนานระยะ ๒๐๐ เมตรกับริมอ่างเก็บน้ำคลองศาลทรายห้ามใช้ประโยชน์ที่ดินเพื่อประกอบกิจการโรงแรมตามกฎหมายว่าด้วยโรงแรมเว้นแต่โรงแรมประเภท ๑ และโรงแรมประเภท ๒[๑๐]ข้อ ๑๒ที่ดินประเภทอนุรักษ์ป่าไม้ ให้ใช้ประโยชน์ที่ดินเพื่อการสงวนและคุ้มครองดูแลรักษาหรือบำรุงป่าไม้สัตว์ป่า ต้นน้ำ ลำธาร และทรัพยากรธรรมชาติอื่น ๆไว้เพื่อความสมดุลของระบบนิเวศน์และสภาพแวดล้อมตามธรรมชาติตามมติคณะรัฐมนตรีและกฎหมายที่เกี่ยวกับการป่าไม้การสงวนและคุ้มครองสัตว์ป่า และการส่งเสริมและรักษาคุณภาพสิ่งแวดล้อมแห่งชาติเท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินเพื่อเกษตรกรรมหรือการอยู่อาศัยประเภทบ้านเดี่ยวที่มิใช่การจัดสรรที่ดินที่มีความสูงของอาคารไม่เกิน๖ เมตร และมีขนาดพื้นที่อาคารไม่เกิน ๒๐๐ ตารางเมตรการวัดความสูงของอาคารให้วัดจากระดับพื้นดินที่ก่อสร้างถึงพื้นดาดฟ้าสำหรับอาคารทรงจั่วหรือปั้นหยาให้วัดจากระดับพื้นดินที่ก่อสร้างถึงยอดผนังชั้นสูงสุดการใช้ประโยชน์ที่ดินริมฝั่งแม่น้ำเวฬุให้มีที่ว่างตามแนวขนานริมฝั่งตามสภาพธรรมชาติของแม่น้ำเวฬุ ไม่น้อยกว่า ๑๕ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภคข้อ ๑๓ที่ดินประเภทที่โล่งเพื่อการรักษาคุณภาพสิ่งแวดล้อมให้ใช้ประโยชน์ที่ดินเพื่อการรักษาคุณภาพสิ่งแวดล้อมหรือเกี่ยวข้องกับการรักษาคุณภาพสิ่งแวดล้อมการประมง หรือสาธารณประโยชน์เท่านั้นข้อ ๑๔การใช้ประโยชน์ที่ดินริมฝั่งแม่น้ำ ลำคลอง หรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำ ลำคลองหรือแหล่งน้ำสาธารณะ ไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมและขนส่งทางน้ำหรือการสาธารณูปโภคข้อ ๑๕ให้ผู้มีอำนาจหน้าที่ในการควบคุมการก่อสร้างอาคารหรือการประกอบกิจการในเขตผังเมืองรวมจังหวัดปฏิบัติการให้เป็นไปตามกฎกระทรวงนี้ให้ไว้ ณ วันที่ ๒๖ ธันวาคม พ.ศ. ๒๕๕๕จารุพงศ์ เรืองสุวรรณรัฐมนตรีว่าการกระทรวงมหาดไทย[เอกสารแนบท้าย]๑.[๑๑] บัญชีท้ายกฎกระทรวงให้ใช้บังคับผังเมืองรวมจังหวัดจันทบุรี พ.ศ.๒๕๕๕ (ยกเลิก)๒. แผนที่ท้ายกฎกระทรวงให้ใช้บังคับผังเมืองรวมจังหวัดจันทบุรี พ.ศ.๒๕๕๕๓.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ (เพิ่มที่ดินในบริเวณหมายเลข ๑.๓/๑, ๑.๓/๒)[๑๒] (แก้ไขเพิ่มเติมที่ดินในบริเวณ ๒.๑, ข้อ๒.๒, ๒.๖)[๑๓]๔.รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ (แก้ไขเพิ่มเติมความใน ๑., ๒.๑, ๒.๒, ๒.๖)[๑๔] (เพิ่มรายการ ๑.๓/๑, ๑.๓/๒,)[๑๕]๕.[๑๖] ประเภท ชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่สมควรกำหนดให้ใช้บังคับผังเมืองรวมในท้องที่จังหวัดจันทบุรีเพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะและสภาพแวดล้อม ทั้งนี้เพื่อให้บรรลุวัตถุประสงค์ของการผังเมือง และโดยที่มาตรา ๒๖ วรรคหนึ่งแห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้ กฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒) พ.ศ.๒๕๖๑[๑๗]หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขเพิ่มเติมข้อกำหนดการใช้ประโยชน์ที่ดินในกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ ในที่ดินประเภทชุมชนที่ดินประเภทชนบทและเกษตรกรรมที่ดินประเภทอนุรักษ์ชนบทและเกษตรกรรมและที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม โดยกำหนดการใช้ประโยชน์ที่ดินเพื่อกิจการตามที่กำหนดสาหรับบางท้องที่ในที่ดินประเภทดังกล่าวเสียใหม่เพื่อให้เหมาะสมกับสภาพการณ์และสิ่งแวดล้อมที่เปลี่ยนแปลงไปและเพื่อประโยชน์แห่งรัฐจึงจำเป็นต้องออกกฎกระทรวงนี้ปริยานุช/ผู้จัดทำ๔มิถุนายน ๒๕๕๖ปณตภร/ผู้ตรวจ๕มิถุนายน ๒๕๕๖วิวรรธน์/เพิ่มเติม๙กรกฎาคม ๒๕๖๑ปริญสินีย์/ตรวจ๓๐พฤศจิกายน ๒๕๖๑[๑] ราชกิจจานุเบกษาเล่ม ๑๓๐/ตอนที่ ๔๖ ก/หน้า ๘/๒๙ พฤษภาคม ๒๕๕๖[๒] ข้อ ๗(๑) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒)พ.ศ.๒๕๖๑[๓] ข้อ ๘วรรคสอง (๑) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่๒) พ.ศ. ๒๕๖๑[๔] ข้อ ๘ วรรคสอง(๒) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒)พ.ศ. ๒๕๖๑[๕] ข้อ ๘ วรรคสอง(๓) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒)พ.ศ. ๒๕๖๑[๖] ข้อ ๙ วรรคสอง แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑[๗] ข้อ ๑๐วรรคสอง (๑) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่๒) พ.ศ. ๒๕๖๑[๘] ข้อ ๑๐วรรคสอง (๒) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่๒) พ.ศ. ๒๕๖๑[๙] ข้อ ๑๐วรรคสอง (๓) แก้ไขเพิ่มเติมโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่๒) พ.ศ. ๒๕๖๑[๑๐] ข้อ ๑๑วรรคสาม เพิ่มโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒) พ.ศ.๒๕๖๑[๑๑] ข้อ ๑ บัญชีท้ายกฎกระทรวงให้ใช้บังคับผังเมืองรวมจังหวัดจันทบุรีพ.ศ. ๒๕๕๕ ยกเลิกโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒) พ.ศ.๒๕๖๑[๑๒] กฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑[๑๓]กฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒) พ.ศ. ๒๕๖๑[๑๔]กฎกระทรวงให้ใช้บังคับผังเมืองรวมจังหวัดจันทบุรี (ฉบับที่ ๒) พ.ศ. ๒๕๖๑[๑๕] กฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑[๑๖] ประเภทชนิด และจำพวกของโรงงานที่ห้ามประกอบกิจการท้ายกฎกระทรวงให้ใช้บังคับผังเมืองรวมจังหวัดจันทบุรี(ฉบับที่ ๒) พ.ศ. ๒๕๖๑ เพิ่มโดยกฎกระทรวงให้ใช้บังคับผังเมืองรวมจังหวัดจันทบุรี (ฉบับที่๒) พ.ศ. ๒๕๖๑[๑๗] ราชกิจจานุเบกษาเล่ม ๑๓๕/ตอนที่ ๔๐ ก/หน้า ๑/๑๕ มิถุนายน ๒๕๖๑